Küldöttközgyőlés 2014 április 9 - MOSZ - Mozdonyvezetők Szakszervezete
© Mozdonyvezetők Szakszervezete - mosz.co.hu/page/72/artID/1087/html/kuldottkozgyoles-201.html
Küldöttközgyőlés - 2014 április 9
A Küldöttközgyűlés tagjai értékelték a MÁV-START Zrt-nél az üzemi tanács és munkavédelmi képviselő választás eredményeit. A TSZVK területeken a mozdonyvezető VASZ jelöltek kiemelkedő sikerrel szerepeltek. A jelenlévők megtették ajánlásukat, hogy kiket látnának szívesen a Központi Üzemi Tanácsban (KÜT) és a Központi Munkavédelmi Bizottságban (KMvB) tagnak. A KÜT-be javasolt kollégák: Barsi Balázs, Molnár Sándor, Bordás Imre, Gyüre Ferenc és Laczai Lajos. A KMvB-be javasolt tagok: Csallos Tamás, Hornok Béla, Nemes Zsolt, Körbel Norbert és Horváth Sándor.
A küldöttek nem támogatták a Szombathelyi Tagcsoport kérését, miszerint a MOSZ hozza létre az önálló MOSZ Szombathelyi Alapítványát. A MOSZ jelenleg három Alapítványt is működtet, így a jelenlévők többsége nem tartotta indokoltnak egy újabb alapítvány létrehozását.
A résztvevők tájékoztatást kaptak az ez évi kecskeméti Mozdonyvezetők Országos Találkozójának programjairól. A szervezők részletes információkkal látták el a küldötteket, akiknél lehet érdeklődni a jelentkezés és a részvétel feltételeiről.
A jelenlévők elfogadták a MÁV-START és a GySEV 2014. évi bérmegállapodásokat, illetve a MÁV-START vezetésével kötött, a gázolásban érintett mozdonyvezetők mentorálási megállapodását.
A Küldöttközgyűlés tagjai összefoglaló tájékoztatást kaptak a MÁV-START vezetésével a tábla-pc-ék bevezetéséről folytatott egyeztetésekről.
A MOSZ 7. tisztújító Kongresszusának előkészítése tovább folyt a tagcsoporti választások eredményeinek ismertetésével, a kongresszusi küldöttek létszámának pontosításával.